จังหวัดนครราชสีมา
จังหวัดนครราชสีมาเป็นจังหวัดที่ตั้งอยู่ในภาคตะวันออกเฉียงเหนือ อยู่บนที่ราบสูงโคราช ห่างจากกรุงเทพ 259 กิโลเมตร มีพื้นที่ทั้งหมด 20,493.964 ตารางกิโลเมตร (12,808,728 ไร่) เป็นพื้นที่ป่าไม้ 2,297,735 ไร่ โดยส่วนใหญ่เป็นพื้นที่อุทยานแห่งชาติคืออุทยานแห่งชาติเขาใหญ่และอุทยานแห่งชาติทับลานร้อยละ 61.4 และเป็นแหล่งน้ำ 280,313 ไร่ ทิศเหนือติดต่อกับจังหวัดชัยภูมิ และขอนแก่น ทิศใต้ติดต่อกับจังหวัดปราจีนบุรี นครนายก และสระแก้ว ทิศตะวันออกติดต่อกับจังหวัดบุรีรัมย์ และทิศตะวันตกติดต่อกับจังหวัดสระบุรี ชัยภูมิ และลพบุรี
มิสแกรนด์นครราชสีมา
มิสแกรนด์นครราชสีมา () เป็นการประกวดนางงามของจังหวัดนครราชสีมา จัดขึ้นเป็นครั้งแรกเมื่อปี พ.ศ. 2559 ปัจจุบันดำเนินการจัดประกวดโดย จารุพักตร์ ปราณีตพลกรัง ผู้อำนวยการกองประกวดมิสแกรนด์นครราชสีมา การประกวดมิสแกรนด์นครราชสีมามีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์นครราชสีมาคนปัจจุบัน คือ มนต์ภัสสร ฤทธิ์ธา ได้รับตำแหน่งเมื่อวันที่ 18 มีนาคม พ.ศ. 2561 ซึ่งจัดขึ้น ณ ศูนย์การค้า เดอะมอลล์ โคราช
2018: ชุดนารีสีสวาด แมวสีสวาด หรือ แมวโคราช มีถิ่นกำเนิดในอำเภอพิมาย ขนสีเทา ตาสีเหลือง ผู้ออกแบบเลยนำเอกลักษณ์ของแมวสีสวาดและนำศิลปะแบบโบราณของปราสาทหินพิมายมาทำเป็นเครื่องประดับ ตัวชุดตัดมาจากผ้าไหมหยาดป่า ในโครงการพระราชดำริ สมเด็จพระเทพรัตนราชสุดาฯ สยามบรมราชกุมารี ลูกปัดดินด่านเกวียน สื่อออกมาให้เห็นความเป็นนักรบ ของ ท่านท้าวสุรนารี